
ДОКЛАДНА ЗАПИСКА

от инж. Венцислав Пехливанов - Председател на Общински съвет - Рудозем


         ОТНОСНО: Отмяна на Решение № 393/31.07.2026 г. на Общински съвет – Рудозем, прието по Протокол № 48, върнато за ново обсъждане от Областен управител на област Смолян със Заповед № АП-03-14-28/17.08.2026 г.

         УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 С Решение  № 393/31.07.2026 г. Общински съветът на основание чл. 21, ал. 1, т. 8 от ЗМСМА,                чл. 36, ал. 1, т.2 от ЗОС и чл.33 от ЗС  е взел решение за прекратяване на съсобственост чрез продажба  между община Рудозем и физическо лице в УПИ XII-79, кв.11 по ПУП на с.Чепинци.
 Във връзка с приетото решение е постъпила Заповед № АП-03-14-28/17.08.2026 г. на Областен управител на област Смолян, за връщането му като незаконосъобразно за ново обсъждане.
След излагане на съответните мотиви в заповедта е направен крайният извод, че Решение № 393/31.07.2026 г. на Общински съвет – Рудозем е незаконосъобразно, предвид следните съображения: 
 Видно от приложения към преписката по приемане на решението АЧОС № 1049/22.06.2026 г. същия е съставен за самостоятелен имот с пл.№ 79 с площ 49 м2, а не за  УПИ XII-79, кв.11 по ПУП на с.Чепинци с площ 49/400 ид.ч./кв.м/, както в точка 7 на акта- „Съсобственици“ не е записано нищо.
От така описаното следва, че за УПИ XII-79, кв.11 по плана на с.Чепинци с обща площ 400 м2, от които 49 м2 са общинска собственост, няма съставен акт за общинска собственост, от който също така да се установява и наличието на съсобственост в него.

       Предвид гореизложеното и на основание чл. 45, ал. 9 във връзка с ал. 4  от Закона за местното самоуправление и местна администрация, предлагам на Общински съвет – Рудозем да разгледа, обсъди и приеме следното

ПРОЕКТОРЕШЕНИЕ:

       Отменя Решение  № 393/31.07.2026 г. на Общински съвет – Рудозем, прието по Протокол № 48, върнато за ново обсъждане от Областен управител на област Смолян със Заповед № АП-03-14-28/17.08.2026 г.

Приложение: 
         Заповед № АП-03-14-28/17.08.2026 г. на Областен управител на област Смолян.

